
	1.
	Noteikumu projekts
3. Katru gadu līdz 15. augustam notiek attiecīgās nozares ministru un pašvaldību biedrības sarunas. Sarunas ar finanšu ministru notiek līdz likumprojekta par valsts budžetu kārtējam gadam un vidēja termiņa budžeta ietvaru (turpmāk – valsts budžeta likumprojekts) vai grozījumu valsts budžeta likumprojektā iesniegšanai Ministru kabinetā.
	Priekšlikums
Aizstāt pirmajā teikumā vārdu "ministru" ar vārdu "ministra".
Piedāvātā redakcija
-
	Marta Suharevska (IEM)

	2.
	Noteikumu projekts
6. Šo noteikumu 5. punktā minēto sarunu protokolu desmit darbdienu laikā pēc Finanšu ministrijas atzinuma saņemšanas paraksta attiecīgās nozares ministrs vai viņa pilnvarota persona un pašvaldību biedrības pilnvarota persona. Parakstīto sarunu protokola kopiju piecu darbdienu laikā pēc parakstīšanas nosūta zināšanai Finanšu ministrijai.
	Priekšlikums
Svītrot otrajā teikumā vārdu "kopiju", attiecīgi redakcionāli precizējot tekstu. Ja protokols ir izstrādāts un parakstīts elektroniski, nav saskatāma nepieciešamība un lietderība izgatavot tā kopiju.
Piedāvātā redakcija
-
	Marta Suharevska (IEM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai nodrošinātu tiesiskā regulējuma skaidru un viennozīmīgu piemērošanu, papildināt anotācijas 1.3. punktā ietverto risinājuma aprakstu, norādot, ka ar projektu nav paredzēts mainīt pašreiz noteikto normatīvo aktu projektu (likumprojektu, Ministru kabineta noteikumu projektu), kuru pieņemšana nav tieši saistīta ar ikgadējā valsts budžeta likuma un vidēja termiņa budžeta likuma sagatavošanu, saskaņošanas kārtību, proti, norādīt, ka minēto normatīvo aktu saskaņošana notiek atbilstoši Ministru kabineta 2021. gada 7. septembra noteikumos Nr. 606 "Ministru kabineta kārtības rullis" noteiktajai kārtībai.
Piedāvātā redakcija
-
	Ieva Miķelsone (IEM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
1.3. punktā iekļautajā pašreizējās situācijas aprakstā aizstāt vārdu savienojumu “ikgadējā valsts budžeta likuma un vidēja termiņa budžeta likuma” ar vārdu savienojumu “likumprojekta par valsts budžetu kārtējam gadam un vidēja termiņa budžeta ietvaru”.
Piedāvātā redakcija
-
	Agnese Strautiņa (IEM)



